stanford-oval/wikipedia huggingface dataset:
Birger Geffert

Birger Oscar Geffert
Birger Oscar Geffert (27. tammikuuta 1898 Porvoo – 1. marraskuuta 1935) oli suomalainen Jääkärikapteeni. Hänen vanhempansa olivat Muolaassa vuonna 1906 murhattu sahanisännöitsijä Oscar Geffert ja Karolina Henrika Kuhlberg.
Opinnot

Geffert kävi viisi luokkaa Turun ruotsalaista reaalilyseota ja kolme lukukautta Turun kauppaopistoa. Taistelukoulun komppanianpäällikkökurssi hän kävi vuonna 1928.
Jääkärikausi

Geffert liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 7. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Suomen sisällissota

Geffert astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan ensin pataljoonan esikuntavääpeliksi ja taistelulähetiksi ja myöhemmin joukkueenjohtajaksi 4. Jääkärirykmentin 8. jääkäripataljoonaan. Hän osallistui taisteluihin sisällissodassa Raudussa ja Suomen rajaseudulla.
Sisällissodan jälkeinen aika

Geffert palveli sisällissodan jälkeen Vuoristoprikaatin esikuntavääpelinä, josta hänet siirrettiin 17. tammikuuta 1919 Kaartin jääkäripataljoonan 3. komppaniaan ja 31. tammikuuta 1919 Pohjolan jääkäripataljoonaan, jonka nimi muutettiin myöhemmin Kajaanin sissipataljoonaksi. Hän toimi aluksi pataljoonan adjutanttina ja 9. maaliskuuta 1921 alkaen 1. komppanian nuorempana upseerina ja 16. toukokuuta 1923 lähtien konekiväärikomppanian päällikkönä. Hänet siirrettiin päälliköksi Karjalan kaartin rykmentin 3. konekiväärikomppaniaan 11. toukokuuta 1928, josta hän erosi 10. joulukuuta 1929 ja siirtyi sen jälkeen liike-elämän palvelukseen. Uudelleen hän astui armeijan palvelukseen 19. joulukuuta 1934 ja hänet sijoitettiin nuoremmaksi upseeriksi Savon jääkärirykmentin 1. konekiväärikomppaniaan. Armeijasta hän erosi toistamiseen 16. huhtikuuta 1935. Lyhyempiaikaisia työtehtäviä hänellä oli urallaan muun muassa Reserviharjoituspataljoonan komppanianpäällikkö Parolassa 15. kesäkuuta – 15. heinäkuuta 1926 välisen ajan ja Utissa 15. heinäkuuta – 15. elokuuta 1927 sekä Jääkäriprikaatin aliupseerikoulun johtaja 27. elokuuta – 10. lokakuuta 1927. Hänet on haudattu Helsingin Hietaniemen hautausmaahan (vanha alue, kortteli 13, rivi 5).
Jääkäripataljoona 27:n 1. komppania
Juan Tomás Ávila Laurel

| Juan Tomás Ávila Laurel |
| --- | --- |
 Juan Tomás Ávila Laurel
Henkilötiedot
Syntynyt: 1966 Santa Isabel, Espanjan Guinea
Kirjailija
Tuotannon kieli: espanja
Aiheesta muualla
Löydä lisää kirjailijoitaKirjallisuuden teemasivulta
Juan Tomás Ávila Laurel (s. 1966 Santa Isabel) on päiväntasaajanguinealainen romaanikirjailija, runoilija, bloggaaja ja taide- ja kirjallisuusaikakauslehti Atangan päätoimittaja. Hän on kritisoinut romaaneissaan, runoissaan, teatteriesityksissään, blogikirjoituksissaan sekä ulkomaisissa yliopistoissa pidetyissä konferensseissa Päiväntasaajan Guinean presidenttiä Teodoro Obiang Nguema Mbasogoa. Ávila Laurel on kritisoinut myös kansainvälisen yhteisön halukkuutta hyväksyä presidentti Obiangin toimet. Ávila Laurel aloitti 11. helmikuuta 2011 nälkälakon protestoidakseen presidentti Obiangin ”diktatuuria”. Muutaman päivän kuluttua Ávila Laurel ilmoitti lähtevänsä ”vainottuna” Päiväntasaajan Guineasta Espanjaan, jossa hän aikoi jatkaa protestia. Nykyisin hän asuu maanpaossa Barcelonassa.
Ávila Laurel syntyi Espanjan siirtomaakaudella Santa Isabelissa eli nykyisessä Malabossa vuonna 1966 annobónilaisille vanhemmille. Hän asui Annobónin saarella seitsemänvuotiaasta 13-vuotiaaksi saakka ja kävi siellä peruskoulua. Ávila Laurelin Espanjassa vuonna 2009 ilmestynyt romaani Arde el monte de noche pohjautuu hänen kokemuksiinsa ja muistelmiinsa Annobónilla kasvamisesta. Annobónia ei tosin mainita kertaakaan teoksessa nimeltä. Teos ilmestyi vuonna 2017 myös suomeksi nimellä Yössä vuori roihuaa (Fabriikki Kustannus, ISBN 978-952-68456-5-4). Ávila Laurelin viimeisin teos The Guguru Pledge ilmestyi suoraan englanninkielisenä käännöksenä 2017 ja käsittelee Pohjois-Afrikasta Espanjan puolelle pyrkivien miesten epätoivoa.
Valikoitu tuotanto

Ramblas.  Centro Cultural Hispano-Guineano, 1994.
Áwala cu sangui.  Ediciones Pángola, 2000.
El desmayo de Judas.  Centro Cultural Hispano Guineano de Malabo, 2001.
Misceláneas guineoecuatorianas.  Editorial Tiempos Próximos, 2002.
Cómo convertir este país en un paraíso: otras reflexiones sobre Guinea Ecuatorial.  Ediciones Pángola, 2005.
Guinea Ecuatorial: víscera.  Institució Alfons el Magnànim, Diputació de Valèncio, 2006.
Avión de Ricos, Ladrón de Cerdos.  El Cobre Edicions, 2008.  ISBN 8496501469
Arde el monte de noche.  Calambur, 2009.  ISBN 8483591278 (Yössä vuori roihuaa, 2017)
The Guguru Pledge. And Other Stories, 2017. ISBN 9781908276940.
Lähde:
Aiheesta muualla

Ávila Laurelin blogi (espanjaksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Belgia  Yhdysvallat  Alankomaat 
Muut:  IdRef
Georgi Gapon

| Georgi Gapon |
| --- | --- |

Henkilötiedot
Syntynyt: 17.2.1870 Belikin kylä
Kuollut: 10.4.1906 Ozirki
Kansalaisuus:  venäläinen
Ammatti:  pappi
Muut tiedot
 Nimikirjoitus
Georgi Apollonovitš Gapon (ven. Гео́ргий Аполло́нович Гапо́н, 17. helmikuuta (J: 5. helmikuuta) 1870 Pultavan läänin Belikin kylä – 10. huhtikuuta (J: 28. maaliskuuta) 1906 Ozerki Pietarin lähellä) oli venäläinen ortodoksipappi, kristillisen Sobranije russkih fabritšno-zavodskih rabotših Sankt-Peterburga -ammattiliiton johtaja ja Pietarin verisunnuntaina tunnetun mielenosoituksen järjestäjä tammikuussa 1905.
Elämä > Nuoruus ja papinura

Georgi Gapon syntyi talonpojan perheeseen. Sukunimi Gapon perustuu ristimänimen Agathon ukrainalaiseen muunnokseen. Perimätiedon mukaan suvun esi-isät olivat Zaporižžjan kasakoita. Perheen isä työskenteli kirjurina. Lapsena Georgi oli hyvin uskonnollinen ja taipuvainen mystiikkaan. Vanhemmat antoivat Georgin Pultavan hengelliseen opistoon, jossa häntä pidettiin yhtenä parhaimmista oppilaista. Koulun opettaja Ivan Tregubov, joka oli tunnettu tolstoilainen, antoi Georgille luettavaksi Leo Tolstoin kiellettyjä teoksia, jotka tekivät tähän suuren vaikutuksen. Opistosta valmistuttuaan Gapon opiskeli Pultavan hengellisessä seminaarissa, jossa häneen vaikutti toinen tolstoilainen Isaak Feinerman. Vuonna 1893 Gapon valmistui seminaarista, mutta sen johdon kanssa syntyneen riidan takia hän ei saanut ensimmäisen asteen diplomia, joka olisi antanut mahdollisuuden päästä yliopistoon. Jonkin aikaa hän työskenteli zemstvon tilastohallinnossa ja ansaitsi lisätuloja antamalla yksityistunteja.
Vuonna 1894 Gapon nai kauppiaan tyttären, jonka vaatimuksesta hän päätti ryhtyä papiksi. Samana vuonna hän sai papin viran Pultavan Kaikkien pyhien -hautausmaakirkosta. Gaponin saarnat houkuttelivat kirkkoon paljon uskovaisia, minkä johdosta hän joutui riitoihin lähiseudun muiden kirkkojen pappien kanssa. Vaimon kuoltua vuonna 1898 Gapon muutti Pietariin pyrkiäkseen Pietarin hengelliseen akatemiaan. Pultavan piispan Ilarionin suosituskirje mukanaan hän otti yhteyttä pyhän synodin yliprokuraattoriin Konstantin Pobedonostsevin, jonka ansioista hänet otettiin akatemian ensimmäiselle vuosikurssille. Pian Gapon kuitenkin menetti kiinnostuksen opiskeluun ja matkusti Krimille hoitamaan terveyttään. Siellä hän tutustui taiteilija Vasili Vereštšaginiin, joka neuvoi häntä luopumaan pappeudesta ja palvelemaan kansaa.
Palattuaan Pietariin Gapon alkoi osallistua hyväntekeväisyystapahtumiin ja saarnata kristinuskoa työläisille ja köyhälistölle. Vuonna 1900 hänet nimitettiin pyhän Olgan orpokodin esimieheksi ja Sinisen ristin orpokodin uskonnon opettaaksi. Vuonna 1902 Gapon laati keisarinnalle ehdotuksen hyväntekeväisyyslaitosten perustamiseksi. Ehdotus sai kaupunginpäällikkö Nikolai Kleigelsin hyväksynnän, mutta ei johtanut konkreettisiin tuloksiin. Samaan aikaan Gapon sai mainetta Pietarin hovissa ja hänet kutsuttiin suorittamaan juhlajumalanpalveluksia yhdessä Johannes Kronstadtilaisen kanssa. Vuoden 1902 kesällä hänet kuitenkin erotettiin Sinisen ristin orpokodin esimiehen tehtävästä johtokunnan kanssa syntyneen riidan takia. Lähtiessään orpokodista Gapon otti mukaansa sen kasvatin Aleksandra Uzdaljovan, josta tuli hänen avovaimonsa. Samana vuonna Gapon erotettiin hengellisen akatemian kolmannelta kurssilta välikokeiden suorittamatta jättämisen takia, mutta otettiin takaisin metropoliitta Antonin suosituksesta. Vuonna 1903 hän valmistui akatemiasta ja sai papin viran Mikael Tšernigovilaisen vankilakirkosta.
Elämä > Gaponin murha

Tammikuussa 1906 sisäministeri Durnovo ehdotti Gaponille tapaamista poliisin varajohtajan Pjotr Ratškovskin kanssa. Ratškovski vaati Gaponilta todisteita vallankumouksellisesta toiminnasta luopumisesta ja pyysi tätä paljastamaan sosialistivallankumouksellisten taistelujärjestön. Vastineeksi Gaponille luvattiin täydellinen armahdus ja 100 000 ruplan rahasumma. Tarkoituksena oli, että Gapon esittelee Ratškovskille taistelujärjestön johtajana pidetyn Pjotr Rutenbergin. Suostuttuaan kauppaan Gapon alkoi järjestää Rutenbergin ja Ratškovskin tapaamista. Rutenbergin mukaan Gapon ehdotti hänelle salaa muodollista suostumista yhteistyöhön poliisin kanssa ja saatujen rahojen käyttämistä uuden aseellisen kapinan ja terroritekojen valmistelua varten.
Rutenberg ilmoitti ehdotuksesta sosialistivallankumouksellisten keskuskomitealle, jonka jäsenet Jevno Azef, Viktor Tšernov ja Boris Savinkov päättivät tappaa Gaponin vallankumouksen petturina. Päätöksen toimeenpano uskottiin Rutenbergille, jonka oli määrä surmata Gapon ja Ratškovski heidän yhteisen tapaamisensa aikana. Ratškovski lakkasi kuitenkin pian tapaamasta Gaponia, jolloin Azef omissa nimissään antoi Rutenbergin tehtäväksi Gaponin tappamisen. Rutenberg houkutteli Gaponin Ozerkissa sijaitsevaan tyhjään huvilaan, jossa tätä odotti joukko sosialistivallankumouksellisten taistelujärjestön jäseniä. Rutenbergin komennosta he tulivat esiin piiloistaan ja tappoivat Gaponin kuristamalla tämän takaapäin köydellä. Gaponin ruumis ripustettiin seinään lyötyyn koukkuun, mistä poliisi löysi se vasta kuukauden kuluttua. Murhan osallistujat pakenivat ulkomaille eikä ketään heistä saatu kiinni. Poliisin agenttina toimineen Azefin avainrooli murhassa on saanut eräät historioitsijat olettamaan, että hän suoritti Ratškovskin antamaa tehtävää. Suoria todisteita tästä ei kuitenkaan ole olemassa.
Gapon haudattiin 3. toukokuuta 1906 Pietarin pohjoiselle hautausmaalle suuren väkijoukon läsnä ollessa. Hautajaisten jälkeen pidetyssä työläisten joukkokokouksessa pidettiin puheita, vaadittiin kostoa ja laulettiin vallankumouksellisia lauluja. Haudalle pystytettiin puinen risti, jossa oli teksti ”Vuoden 1905 tammikuun 9. päivän sankari Georgi Gapon”. Myöhemmin haudalle asetettiin muistomerkki, johon oli kirjoitettu ”Nuku rauhassa, kavalien ystävien tappama ja huijaama. Vuosien päästä kansa ymmärtää ansiosi ja maineesi tulee olemaan ikuinen”. Gaponin kannattajista kukaan ei uskonut hänen olevan petturi. Useimmat olivat vakuuttuneita, että murhan takana oli tsaarin salainen poliisi. Gaponia lähellä olleet työläiset kertoivat muistelmissaan, että hän valmisteli viimeisen elinkuukautensa aikana uutta aseellista kapinaa ja kokosi taisteluryhmää Witten ja Ratškovskin murhaa varten.
Teoksia

Georgi Gapon: Istorija mojei žizni (venäjäksi)
Kirjallisuus

Muistelmia
Подборка материалов на «Хроносе».
И. М. Трегубов. Георгий Гапон и всеобщая стачка / «Освобождение», № 66, 1905 г.
А. Е. Карелин. Девятое января и Гапон. Воспоминания / «Красная летопись», № 1, 1922 г.
И. И. Павлов. Из воспоминаний о «Рабочем Союзе» и священнике Гапоне / «Минувшие годы», № 3-4, 1908 г.
С. А. Ан-ский. Мое знакомство с Г. Гапоном / Собрание сочинений, 1911-13 гг., том 5.
Л. Г. Дейч. Священник Георгий Гапон / Провокаторы и террор. Тула, 1926 г.
В. М. Чернов. Личные воспоминания о Г. Гапоне. Берлин, 1910 г.
Б. В. Савинков. Воспоминания террориста. Харьков, 1928 г.Часть I, глава III, II.Часть I, глава III, XII.Часть II, глава I, XI.
П. М. Рутенберг. Убийство Гапона. Ленинград. 1925 г.
Artikkeleita ja tutkimuksia
В. Скуратовский. Отец Георгий Гапон — мифы и правда. «Столичные новости», 2001 г. (Arkistoitu – Internet Archive)
Э. Хлысталов. Правда о священнике Гапоне. «Слово», № 4, июль-август 2002 г.
О. Будницкий. Поп Гапон: мифы и реальность. «Не так», «Эхо Москвы», 2005 г.
Василий Секачев. Гапон: от церковно-социальной деятельности к революции. «Милосердие.RU», 2004 г.
Константин (Горянов). Св. прав. Иоанн Кронштадтский и Георгий Гапон: к 100-летию первой русской революции. «Седмица.Ru», 2005 г.
И. Н. Ксенофонтов. Георгий Гапон: вымысел и правда. М.: РОССПЭН, 1996 г. — 320 c. ISBN 5-86004-053-9
В. В. Кавторин. Первый шаг к катастрофе. Л., Лениздат, 1992 г. — 428 с. ISBN 5-289-00725-3
В. Г. Джанибекян. Гапон. Революционер в рясе. М., Вече, 2006 г. — 480 с. ISBN 5-9533-1462-0
М. С. Пазин. Кровавое воскресенье. За кулисами трагедии. Эксмо, 2009 г. — 384 с. ISBN 978-5-699-34279-2
Aiheesta muualla

Kuvia tai muita tiedostoja aiheesta Georgi Gapon Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Chile  Ranska  BnF data  Saksa  Israel  Yhdysvallat  Tšekki  Alankomaat  Puola  Vatikaani 
Tieteilijät:  CiNii 
Henkilöt:  Deutsche Biographie  DDB 
Muut:  Encyclopedia of Modern Ukraine  IdRef
Baseballin Euroopan-mestaruuskilpailut 1960

Baseballin Euroopan mestaruuskilpailut 1960 pelattiin Barcelonassa, Espanjassa  22. - 25. syyskuuta. Turnaukseen osallistui neljä joukkuetta. Kisojen alla Yhdysvaltain presidentti Dwight Eisenhower nimettiin Espanjan Baseball liiton kunniapuheenjohtajaksi. Entisen kenraalin tuki ei auttanut Espanjaa kolmatta sijaa korkeammalle. Alankomaat voitti mestaruuden ja ratkaisevaksi muodostui sen 1-0 voitto Italiasta kisojen avausottelussa. Turnauksen myötä Barcelonasta tuli ensimmäinen kaupunki, joka isännöi toisen kerran Euroopan-mestaruuskilpailuja.
Lopputulokset

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Alankomaat | 3 | 3 | 0 | 1.000 |  | 1-0 | - | - |
|  Italia | 3 | 2 | 1 | .667 | - |  | 7-1 | 7-1 |
|  Espanja | 3 | 1 | 2 | .333 | 0-11 | - |  | - |
|  Länsi-Saksa | 3 | 0 | 3 | .000 | 1-12 | - | 1-5 |  |
Noel Gallagher

| Noel Gallagher |
| --- | --- |
 Gallagher esiintymässä vuonna 2012.
Henkilötiedot
Syntynyt: 29. toukokuuta 1967 (ikä 57) Manchester, Englanti
Muusikko
Laulukielet:  englanti
Aktiivisena:  1991–
Tyylilajit:  Rock, brittipop, vaihtoehtorock, psykedeelinen rock
Soittimet:  kitara, basso, laulu, rummut
Yhtyeet:  Oasis Noel Gallagher’s High Flying Birds
Levy-yhtiöt:  Creation Records, Big Brother Recordings, Epic Records, Sony BMG Music Entertainment, Sour Mash
Aiheesta muualla
Kotisivut
  [ Muokkaa Wikidatassa ] [ ohje ]  
Noel Thomas David Gallagher (s. 29. toukokuuta 1967 Manchester, Englanti, Yhdistynyt kuningaskunta) on brittiläinen muusikko ja lauluntekijä, joka tunnetaan erityisesti urastaan rock-yhtye Oasiksen kitaristina, musiikillisena johtajana ja lauluntekijänä. Hän aloitti kitaran soittamisen ollessaan kolmetoistavuotias. 1980-luvulla Gallagher työskenteli pätkätyöläisenä rakennusalalla ja Inspiral Carpets -yhtyeen roudarina. Palattuaan Manchesteriin vuonna 1991 hän liittyi kitaristiksi Oasikseen, jossa hänen veljensä Liam Gallagher oli laulajana.
Gallagher on kirjoittanut suurimman osan Oasiksen tuotannosta. Tunnetuimpia hänen säveltämiään Oasis-kappaleita ovat muun muassa ”Live Forever”, ”Wonderwall” ja ”Don’t Look Back in Anger”. Hänen kirjoittamansa kappaleet ovat keränneet paljon arvostusta sekä yleisön että kriitikoiden keskuudessa, ja Gallagherin on muun muassa sanottu olevan ”oman sukupolvensa paras lauluntekijä.” Gallagher soitti Oasiksen kitaristina vuoteen 2009, jolloin erosi yhtyeestä.
Vuodesta 2011 lähtien Gallagher on esiintynyt ja levyttänyt sooloartistina Noel Gallagher’s High Flying Birds -kokoonpanon kanssa. Hän julkaisi ensimmäisen sooloalbuminsa lokakuussa 2011, ja se on ylittänyt Britanniassa tuplaplatinamyynnin. Gallagherin toinen albumi on vuoden 2015 maaliskuussa julkaistu Chasing Yesterday, joka myi Britanniassa kultaa ja nousi edeltäjänsä tavoin albumilistan ykköseksi.
Lapsuus ja nuoruus

Noel Gallagher syntyi Manchesterin Longsightissa vaatimattomiin oloihin. Hänen vanhempansa, isä Thomas ja äiti Peggy Gallagher, olivat irlantilaisia siirtolaisia. Noel syntyi perheensä toiseksi lapseksi, ja vuonna 1972 syntyi perheen kolmas lapsi Liam Gallagher. Liamin syntymän jälkeen perhe muutti Manchesterin esikaupungin Burnagen lähiöön.
Noelin ja hänen molempien veljiensä kotiolot olivat hyvin vaikeat. Isä Thomas oli alkoholisti, joka pahoinpiteli sekä lapsiaan että vaimoaan. Väkivaltaisessa elinympäristössä varttumisen vuoksi sekä Noel että hänen vanhempi veljensä Paul alkoivat kärsiä änkytyksestä. Vanhemmat Thomas ja Peggy erosivat 1980-luvun alussa, minkä seurauksena Noel ja hänen molemmat veljensä muuttivat äitinsä mukana pois isänsä luota.
Lukihäiriöstä kärsinyt Noel menestyi heikosti koulussa. Teini-ikäisenä hän lintsasi useasti koulusta, ja ajautui tekemään erilaisia pikkurikoksia. Hän oli ajoittain vaikeuksissa myös poliisin kanssa. 13-vuotiaana Noel tuomittiin kuuden kuukauden ehdonalaiseen vankeuteen kaupan ryöstämisestä, ja kaksi vuotta myöhemmin hänet erotettiin koulustaan sen jälkeen, kun hän oli tyhjentänyt pussillisen jauhoja erään opettajansa päälle.
Noel aloitti kitaransoiton kolmetoistavuotiaana. Vasenkätisyydestään huolimatta hän opetteli soittamaan kitaraa oikeakätisesti. Hän harjoitteli soittamista kitaralla, jonka hänen isänsä Thomas oli joitain vuosia aiemmin jättänyt hänelle. Musiikillisen vaikutuksen Noeliin teki The Smiths -yhtyeen esiintyminen vuonna 1983 televisio-ohjelmassa Top of the Pops. Erityisesti The Smithsin kitaristi Johnny Marrista tuli yksi Noelin esikuvista. Musiikin ohella hän pelasi myös gaelilaista jalkapalloa Manchesterin CLG Oisínissa.
1980-luvulla Noel teki töitä rakennusalalla, ja pestautui British Gas -nimisen yrityksen työntekijäksi. British Gasilla sattuneen työonnettomuuden seurauksena Noel loukkasi jalkansa, ja hän sai siirron rakennustyömaan tehtävistä yrityksen varastolle. Vähemmän vaativan työnkuvan vuoksi hänelle jäi toipumisen aikana enemmän aikaa kitaran soittamiseen ja kappaleiden säveltämiseen.
Ollessaan seuraamassa The Stone Rosesin konserttia vuonna 1988 Noel tapasi brittiläisen Inspiral Carpets -yhtyeen kitaristi Graham Lambertin, jonka kanssa hän ystävystyi. Gallagher oli vuonna 1989 ehdolla yhtyeen uudeksi laulajaksi, mutta ei saanut paikkaa. Sen sijaan hän teki seuraavan kahden vuoden ajan töitä Inspiral Carpetsin roudarina.
Musiikkiura > Soolouran alku

Gallagher palasi esiintymislavoille ensimmäisen kerran Oasiksen hajoamisen jälkeen vuoden 2010 maaliskuussa, kun hän konsertoi Oasis-kitaristi Gem Archerin ja rumpali Terry Kirkbriden kanssa Lontoon Royal Albert Hallissa järjestetyssä hyväntekeväisyyskonsertissa. Gallagher esitti konsertissa akustisia versioita Oasis-hiteistä ja b-puolista. Hän äänitti vuonna 2010 vierailevana artistina osuutensa Paul Wellerin albumille Sonik Kicks. Vuoden 2010 huhtikuussa Gallagher nousi Wellerin kanssa lavalle tämän konsertissa Lontoossa esittämään Oasis-kappaleen ”Mucky Fingers” sekä kappaleen ”Echoes Round the Sun”, jonka hän oli kirjoittanut Wellerin kanssa tämän sooloalbumille 22 Dreams (2008).
Vuonna 2011 Gallagher vieraili taustalaulajana Miles Kanen albumilla Colour of the Trap julkaistulla kappaleella ”My Fantasy”.
Musiikkiura > Noel Gallagher’s High Flying Birds

Gallagher aloitti uransa sooloartistina vuonna 2011 perustettuaan uuden Noel Gallagher’s High Flying Birds -kokoonpanon. Hän julkaisi ensimmäisen sooloalbuminsa Noel Gallagher’s High Flying Birds vuoden 2011 lokakuussa, ja se on ylittänyt Britanniassa tuplaplatinamyynnin. Albumi oli listaykkösenä Britanniassa, Irlannissa ja Skotlannissa, ja Yhdysvalloissa sen korkein listasijoitus oli 28. Kokoonpanon toinen albumi, vuoden 2015 maaliskuussa julkaistu Chasing Yesterday, myi Britanniassa kultaa ja nousi edeltäjänsä tavoin albumilistan ykköseksi.
Gallagherin kolmas sooloalbumi on vuoden 2017 syksyllä julkaistu Who Built the Moon?.
Yksityiselämä

Gallagher oli naimisissa kustantaja Sara McDonald kanssa vuosina 2011–2023 heidän oltuaan yhdessä sitä ennen jo 10 vuotta. Heillä on kaksi poikaa, jotka ovat syntyneet vuosina 2007 ja 2010. Vanhemmat jakavat lasten huoltajuuden.
Kitarat ja laitteisto

Läpi uransa Gallagher on käyttänyt lukuisia eri kitaroita, efektipedaaleja sekä vahvistimia. Oasiksen urhan varhaisina vuosina hän ei kuitenkaan käyttänyt lainkaan efektipedaaleja, ja on kertonut vääntäneensä tuolloin vahvistimensa äänenvoimakkuuden täydelle teholle. Sittemmin hän on kuitenkin ottanut aktiiviseen käyttöönsä lukuisia eri efektipedaaleja. Suurin osa Gallagherin sähkökitara- ja laitteistokokoelmasta on peräisin Oasiksen Standing on the Shoulder of Giants -albumin äänittämisen ajalta, jolloin yhtyeellä ei ollut takarajaa albumin viimeistelylle ja Gallagher saattoi käyttää muutaman päivän albumin äänittämiseen varatusta ajasta kokeiluihin eri kitaroiden ja efektipedaalien kanssa.
Kitarat ja laitteisto > Sähkökitarat

Epiphone Les Paul – Gallagher soitti Epiphonen valmistamaa Les Paul -mallia erityisesti Oasisin uran varhaisina vuosina. Hän soittaa kitaraa muun muassa kappaleen ”Supersonic” musiikkivideolla.
Epiphone Supernova – Epiphonen valmistama Gallagherin nimikkokitara, joka pohjautuu Gallagherin 1990-luvulla soittamaan Epiphone Sheraton -kitaraan.
Epiphone Riviera
Epiphone Sheraton
Epiphone Casino
Gibson Les Paul
Gibson ES-335 – Gibson ES-335 on ollut Gallagherin pääasiallinen kitara konserteissa vuodesta 2001 alkaen.
Gibson ES-345
Fender Telecaster
Rickenbacker 330
Kitarat ja laitteisto > Akustiset kitarat

Gibson J-200
Martin D-28
Epiphone EJ-200
Aiheesta muualla

Sitaatteja aiheesta Noel Gallagher Wikisitaateissa
Kuvia tai muita tiedostoja aiheesta Noel Gallagher Wikimedia Commonsissa
| n k Oasis |
| --- | --- |
 Liam Gallagher  Noel Gallagher  Paul ”Guigsy” McGuigan  Paul ”Bonehead” Arthurs  Tony McCarroll  Alan White  Gem Archer  Andy Bell  Zak Starkey  Chris Sharrock 
Studioalbumit:  Definitely Maybe  (What’s the Story) Morning Glory?  Be Here Now  Standing on the Shoulder of Giants  Heathen Chemistry  Don’t Believe the Truth  Dig Out Your Soul 
Livealbumit:  Familiar to Millions  Live from The Roundhouse 
Kokoelmat:  The Masterplan  Stop the Clocks 
Singlet: ”Supersonic” ”Shakermaker” ”Live Forever” ”Cigarettes & Alcohol” ”Whatever” ”Some Might Say” ”Roll with It” ”Morning Glory” ”Wonderwall” ”Don’t Look Back in Anger” ”Champagne Supernova” ”D’You Know What I Mean?” ”Stand by Me” ”All Around the World” ”Don’t Go Away” ”Go Let It Out” ”Who Feels Love?” ”Sunday Morning Call” ”The Hindu Times” ”Stop Crying Your Heart Out” ”Little by Little / She Is Love” ”Songbird” ”Lyla” ”The Importance of Being Idle” ”Let There Be Love” ”Stop the Clocks” ”Lord Don’t Slow Me Down” ”The Shock of the Lightning” ”I’m Outta Time” ”Falling Down”
Videoalbumit:  Live by the Sea  ...There and Then  Familiar to Millions DVD  Definitely Maybe – The DVD  Lord Don’t Slow Me Down 
Liittyvät artikkelit:  Diskografia  Kappaleet 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Italia  Yhdysvallat  Tšekki  Korea  Alankomaat  Puola 
Taiteenala:  Grammy Awards  MusicBrainz 
Muut:  Europeana  IdRef 
Gallagher esiintymässä vuonna 2005.
Liam Gallagher ja Noel Gallagher esiintymässä vuonna 2005.